Γεννήθηκε στην Χίο σε εύπορη οικογένεια αρχόντων του νησιού, ήταν κόρη του Εμμανουήλ Ροδοκανάκη, και είχε άλλα τέσσερα αδέλφια. Κατά την Σφαγή της Χίου το 1822 οι Τούρκοι κρέμασαν τον πατέρα της και η ίδια πουλήθηκε σκλάβα στην Σμύρνη, ήταν επτά ετών, αλλά στάλθηκε στα βάθη της Ανατολίας μέχρι να μεγαλώσει. Εκεί την εντόπισαν συγγενείς της το 1826, την απελευθέρωσαν πληρώνοντας 6.000 γρόσια και μεταφέρθηκε στο Λιβόρνο όπου βρίσκονταν οι συγγενείς της.